Amid Its Hallowed Mirth

Amid Its Hallowed Mirth, ամերիկյան դեթ/դում-մետալ Novembers Doom խմբի առաջին ալբոմը՝ թողարկված 1995 թվականին։ 2001 թվականին վերաթողարկվել է Dark Symphonies լեյբլում։

Նախապատմություն 
Խմբի ձևավորումից՝ 1989 թվականից ի վեր November Dooms խումբը ձայնագրեց մի քանի դեմոներ։ Դրանք նախատեսված էին լեյբլների համար։ Այդ ժամանակ դում-մետալը այդքան էլ հայտնի չէր, դրա համար խումբը դժվարություններ ունեցավ լեյբլի փնտրման հարցում։ Վերջապես խմբով հետաքրքրվեց նոր ձևավորված Avangarde Music լեյբլը։ Կյուրը դա անվանեց նշանակալի քայլ խմբի համար։ Հատուկ Regress Records լեյբլի համար, որ գտնվում էր ընկերական հարաբերությունների մեջ Ռոբերտոյի հետ, Novembers Doom-ը 1993 թվականին ձայնագրեց երկու երգերից բաղկացած դեմո, որը Ռոբերտոն փոխանցեց Regress Records-ի իր ընկերներին։ Այնուհետև պայմանագիր կնքվեց խմբի և Regress Records-ի միջև նոր ալբոմի թողարկման համար։ Ալբոմի ձայնագրումից հետո դրա իրավունքները գնվեցին Avangarde Music լեյբլի կողմից, որն ի վերջո զբաղվեց ալբոմի թողարկման հարցերով։

Երաժշտություն և բառեր

Երգացանկ

Ստեղծագործություն 
90-ական թվականների սկզբում Կյուրի տեսանկյունից խմբի արվեստը աստիճանաբար փոխվում է։ Նա սկսում է երգի երաժշտությանը և բառերին ավելի լուրջ վերաբերվել, քան երբ խումբը նոր էր ձևավորվել 1989 թվականին։ Նա հանգում է այն մտքին, որ դեմոձայնագրությունները շատ վատն էին ստացվել, իսկ բառերը պարունակում էին մտքերի և գաղափարների բավականին անհետաքրքիր կույտ։ Բացի այդ, ունենալով բաժանում ընկերուհու հետ՝ երաժիշտը որոշում է տեքստեր գրել իր էմոցիաների հիման վրա, սակայն այնպիսին, որ չափազանց բացահայտ չլինի լսողների համար։

«Aurora’s Garden» 
Այս երգը հիմնված է Կյուրի մի տեսիլքի վրա, թե ինչպես կարող է լինել քավարանը։ Կաթոլիկ դպրոցում փոքրիկ Կյուրին պատմում էին, որ քավարանը դժոխքի և դրախտի միջև մի վայր է, որտեղ ընկնում են մարդիկ իրենց մահվանից հետո։ Սակայն ոչ բոլորն են այնտեղ ընկնում, այլ նրանք, ովքեր կյանքում անհամար մեղքեր են գործել։ Այդ գաղափարը շատ դուր եկավ Կյուրին, և նա «Aurora’s Garden» երգը նվիրեց երկու սիրահարների, ովքեր իրենց մահվանից հետո քավարան են ընկել։ Նրանք միմյանց սիրում են ավելին, քան աստծուն, ինչը մեղք է համարվում իրենց կրոնի տեսանկյունից։ Քանի որ նրանք չեն թաքցնում իրենց սերը, նրանց սերը թույլ չի տա իրենց դրախտ ընկնել։

Վերնագրի տեքստ 
Այս երգում նկարագրված է, թե ինչպես են բացասական հարաբերությունները փոխարկվում դրականի։ Երբեմն իրենց սրտի կոչին հետևելու համար պարտադիր է զոհ մատուցելը։

Կազմ 
 Փոլ Կյուր՝ վոկալ
 Սթիվ Նիկոլսոն՝ կիթառ, բաս կիթառ
 Ջո Էռնանդես՝ հարվածային գործիքներ
 Քեթի Ջո Հեյնա՝ վոկալ

Այլ երաժիշտներ 
 Էմմեթ Հոլ՝ հարվածային գործիքներ
 Ջիմ Բրեսնան

Թողարկման պատմություն 
2007 թվականին թողարկելով The Novella Reservoir աբոմը՝ խումբը զբաղվեց իր հին երգերի վերաթողարկմամբ։ 2008 թվականի մայիսի 27-ին Amid Its Haloowed Mirth-y վերաթողարկվեց The End Records լեյբլի կողմից։ 2008 թվականին օրիգինալ 9 երգերին ավելացվեց ևս երկուսը։ Քննադատները նշել են, որ հաշվի առնելով խմբի հայտնիության ավելացումը՝ չափազանց հետաքրքիր է ծանոթանալ իրենց նախկին գործերին։

Ծանոթագրություններ

Արտաքին հղումներ 
 ԱԼբոմի մասին Allmusic-ում
 Ալբոմը discogs-ում
 Ալբոմը Last.fm-ում

Մետալ երաժշտություն
Ամերիկյան ալբոմներ
Անգլալեզու ալբոմներ